Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 611

3. Szakmai gyakorlat 3.1. Szoboröntés és cizellálás A bronzműves és szoboröntő gyakorlatban legyen képes: — gipsz és szilikongumi sokszorosító formák készítésére, — homok síkforma elkészítésére (egy- és kétoldalas érem formázására), 2001/87. szám — az öntőhomok formázhatóságának, mechanikai tulajdonságainak igény szerinti beállítására, — formázó viaszok szükség szerinti keverésére, a kívánt mechanikai tulajdonságok elérése érdekében, — viaszminta elkészítésére, magkészítésre, — a beömlő rendszerek és a levegő elvezetésének biztos tervezésére és önálló elkészítésére (bokrosítás), — formázómasszák keverésére, formázási technikák célszerű megválasztására (beöntés, felrakás, magkészítési eljárások), — samottformázásra, — a homok és samottformák szárítására, öntési előkészítésére, — bronz ötvözésére (érem, kisplasztika, harangötvözet), — a bronz önthetőségének megfelelő hőfok megállapítására, folyósító anyagok adagolására, — a nyersöntvény tisztítási, cizellálási eljárásainak elvégzésére, patinázására, — felületmegmunkáló technikák alkalmazására, — öntési hibák, hiányok kijavítására, — cizelláló szerszámok elkészítésére, — a bronzöntésnél betartandó munkavédelmi rendszabályok alkalmazására, védőeszközök szakszerű használatára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes